**Δικαιολογητικά για έλεγχο ΚΤΕΟ**

[**Επιβατικά (ΕΙΧ)**](https://www.kteohellas.gr/category/20/%CE%B4%CE%B9%CE%BA%CE%B1%CE%B9%CE%BF%CE%BB%CE%BF%CE%B3%CE%B7%CF%84%CE%B9%CE%BA%CE%B1.html?gclid=EAIaIQobChMIi6baypSg7wIVgbrVCh13XQAZEAAYASAAEgK3HfD_BwE#collapseOne)

* **Αρχικός έλεγχος –δικαιολογητικά**

Ο **αρχικός** τεχνικός έλεγχος των επιβατικών αυτοκινήτων ιδιωτικής χρήσης (ΕΙΧ) πρέπει να γίνεται όταν συμπληρωθεί μια **τετραετία** από την ημερομηνία έκδοσης της πρώτης άδειας κυκλοφορίας του οχήματος (το αργότερο εντός 7 ημερολογιακών ημερών από την ημερομηνία συμπλήρωσης της τετραετίας).

* + Άδεια κυκλοφορίας.
  + Ταυτότητα ή δίπλωμα οδηγού.
  + E-παράβολο (κωδικός 7308, ποσό 40 ευρώ)

Σε περίπτωση ανάριθμου οχήματος, τα δικαιολογητικά που θα πρέπει να προσκομίσετε είναι τα εξής:

* + Ξένη άδεια κυκλοφορίας
  + Πιστοποιητικό ταξινόμησης τελωνείου (αν πρόκειται για μεταχειρισμένο από το εξωτερικό) ή πιστοποιητικό από Ο.Δ.Δ.Υ (αν πρόκειται για εκποιούμενο όχημα από τον Ο.Δ.Δ.Υ)
* Ταυτότητα, Διαβατήριο ή Άδεια Οδήγησης του προσκομίζοντας
* E-παραβολο (κωδικός 7308 , ποσό 40 ευρώ)
* **Περιοδικός έλεγχος –δικαιολογητικά**

Ο **περιοδικός** τεχνικός έλεγχος των οχημάτων πρέπει να γίνεται **κάθε δύο χρόνια** (το αργότερο εντός 7 ημερολογιακών ημερών από την ακριβή ημερομηνία λήξης του προηγούμενου KTEO).

* + Άδεια κυκλοφορίας.
  + Ταυτότητα ή δίπλωμα οδηγού.
  + Προηγούμενο δελτίο ΚΤΕΟ
  + E-παραβολο (κωδικός 7308 ,ποσό 40 ευρώ )

# -Επιπλέον δικαιολογητικά για υγραέριο

Από 01/03/2018 σε περίπτωση που το όχημα έχει ως δηλωμένο καύσιμο και υγραέριο ζητούνται τα εξής επιπλέον δικαιολογητικά βάσει της τροποποίησης της υπουργικής απόφασης ΦΑ 1/59683/3936/2015 (Β’2733) στο ΦΕΚ4856/ 29-12-2017, άρθρο 9:

* Άδεια κυκλοφορίας στην οποία να αναγράφεται ως καύσιμο και το υγραέριο
* Αντίγραφο της αρχικής Υπεύθυνης δήλωσης ελέγχου εγκατάστασης

**-Επιπλέον δικαιολογητικά**

* Οχήματα εφοδιασμένα με σταθερούς κοτσαδόρους θα πρέπει να τους αντικαταστήσουν με αναδιπλούμενους ή αποσπώμενους. Οι σταθεροί (μόνιμοι) κοτσαδόροι, ακόμα και αν το όχημα είναι εφοδιασμένο με άδεια ρυμούλκησης, καταργούνται  και απαγορεύεται η χρήση τους.
* Έγκριση τύπου συστήματος μετωπικής προστασίας (BULL BARS), όπου απαιτείται
* Για οχήματα τα οποία φέρουν επικολλημένες μεμβράνες στους υαλοπίνακες, βεβαίωση τοποθέτησης μεμβράνης σύμφωνα με την κοινή υπουργική απόφαση αριθμ. [29039](https://www.e-nomothesia.gr/tags.html?tag=29039)/2123/07/2008 (Β' 1069).
* **Επανέλεγχος οχήματος –δικαιολογητικά** 
  + Άδεια κυκλοφορίας.
  + Ταυτότητα ή δίπλωμα οδηγού.
  + Προηγούμενο δελτίο ΚΤΕΟ (αυτό που λάβατε στον "ανεπιτυχή" έλεγχο).
  + E-παραβολο ( κωδικός 7476 ,ποσό 5 ευρώ).

**ΕΚΠΡΟΘΕΣΜΟΣ ΕΛΕΓΧΟΣ :** Εφόσον το όχημα προσκομίζεται εκπρόθεσμα για τεχνικό έλεγχο, επιδεικνύεται επιπλέον και το αποδεικτικό στοιχείο ότι καταβλήθηκε το προβλεπόμενο από το νόμο πρόσθετο ειδικό τέλος για τη διενέργεια εκπρόθεσμου ελέγχου .

**Για πληροφορίες σχετικά με το τέλος εκπρόθεσμου έλεγχου επικοινωνήστε με την υπηρεσία στα τηλ :2413 511584 . 2413 511586 , 2413 511572 .**